turjo4nis/wikipedia-bn-dump-20250701 huggingface dataset:
নারায়ন চট্টোপাধ্যায়

নারায়ন চট্টোপাধ্যায় (১৯০৮ - ২২ জানুয়ারি ১৯৮৯) বাঙালি ব্রিটিশবিরোধী বিপ্লবী ও রাজনৈতিক নেতা।

প্রারম্ভিক জীবন 
নারায়ন চট্টোপাধ্যায়ের জন্ম বর্তমান বাংলাদেশের খুলনার খানকা গ্রামের চট্টোপাধ্যায় জমিদার বংশে। পিতার নাম গৌরীনাথ চট্টোপাধ্যায়। পরিবারে বৈপ্লবিক ঐতিহ্য ছিল। উচ্চ সামন্ত বংশে জন্ম হলেও ব্রিটিশবিরোধী বিপ্লবী আন্দোলনে অংশগ্রহণ করেছেন পরিবারের অনেকেই। তুতো ভাই বিষ্ণু চট্টোপাধ্যায় ওরফে বিষ্টু ঠাকুর ছিলেন বাংলার অবিসংবাদিত কৃষক নেতা ও শহীদ। দিদি বিপ্লবী ভানু দেবী যশোর খুলনা যুব সংঘের কর্মী ছিলেন।

বিপ্লবী আন্দোলন 
নারায়ন চট্টোপাধ্যায় নৈহাটি আচার্য প্রফুল্লচন্দ্র স্কুলে পড়াকালীন প্রমথ ভৌমিকের সাহচর্যে বিপ্লবী আন্দোলনে আকৃষ্ট হন এবং 'কিশোর সমিতি'র সাথে যুক্ত হন। এই সমিতি প্রকাশ্যে জনহিতকর কাজের সাথে জড়িত থাকত ও গোপনে তরুনদের অগ্নিমন্ত্রে দীক্ষা দিত। খালিশপুর স্বরাজ আশ্রমে কৃষিকাজ, স্বাস্থ্য চর্চা পঠনপাঠনের আড়ালে বৈপ্লবিক কাজকর্মের প্রস্তুতি চলতো। ভাই বিষ্ণুর সাথে তিনিও ছিলেন স্বরাজ আশ্রমে। পরে এই আশ্রমটিই যশোর খুলনা যুব সংঘের অন্যতম আখড়া হয়ে যায়। ১৯২৮-২৯ সারা বাংলা ছাত্র আন্দোলনে নারায়ন চট্টোপাধ্যায় ছিলেন খুলনা জেলার নেতা। ১৯৩০ খ্রিষ্টাব্দে ২৪ আগস্ট আইন অমান্য আন্দোলনে যোগ দিয়ে বেংগল অর্ডিন্যান্স বলে গ্রেপ্তার হন। আট বছর কারাদণ্ড হয় তার। মুক্তি পেয়ে খুলনা জেলা কংগ্রেস কমিটির সম্পাদক হয়েছিলেন।

ফরওয়ার্ড ব্লক 
১৯৩৯ সালে নেতাজী সুভাষচন্দ্র বসু খুলনায় এলে তার সাথে পরিচয় হয়। খুলনার ফরওয়ার্ড ব্লক জেলা কমিটির সম্পাদকের দায়িত্ব তার ওপর ন্যস্ত করেন সুভাষচন্দ্র। ১৯৪০ খ্রিষ্টাব্দে সুভাষচন্দ্রের নেতৃত্বে হলওয়েল মনুমেন্ট অপসারনের দাবীতে আন্দোলনে যোগ দিয়ে পূনরায় বন্দী হন এবং নয় মাস সশ্রম কারাদণ্ড হয়। ১৯৪২ সালে ভারত ছাড়ো আন্দোলনে যোগ দেওয়ার পরেই গ্রেপ্তার হয়ে ৩ বছর কারারুদ্ধ থাকেন। ১৯৪৫ সালে মুক্তি পান।

শেষ জীবন 
জেল থেকে মুক্তিলাভ করে জেলা কংগ্রেসে পূনরায় যোগ দিয়েছিলেন। বঙ্গীয় প্রাদেশিক কংগ্রেস কমিটি ও নিখিল ভারত কংগ্রেস কমিটির সভ্য ছিলেন। সামাজিক কাজে নিয়োজিত ছিলেন শেষ জীবনে। দেশবিভাগের পর খুলনায় দুর্গতদের জন্যে কাজ করেছেন বহুদিন। পাক সরকারের অত্যাচার ও উৎপীড়নে পশ্চিমবঙ্গে চলে আসেন নারায়ন চট্টোপাধ্যায়।।

মৃত্যু 
২২ জানুয়ারি, ১৯৮৯ তিনি মারা যান নারায়ণ চট্টোপাধ্যায়।।

তথ্যসূত্র 

১৯০৮-এ জন্ম
পূর্ববঙ্গে জন্ম
১৯৮৯-এ মৃত্যু
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
খুলনা জেলার রাজনীতিবিদ
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
সাতোশি ওমুরা

সাতোশি ওমুরা [satoɕi oːmu͍ɽa]|大村 智; জন্ম: ১২ জুলাই ১৯৩৫) একজন জাপানি প্রাণ-রসায়নবিদ। তিনি রসায়ন শাস্ত্রে বিশেষ অবদানের জন্য ২০১৫ সালে নোবেল পুরস্কার লাভ করেন।

পুরস্কার 
 ২০১৫ সালে মার্কিন উইলিয়াম সি. ক্যাম্পবেল ও চীনের তু ইউইউ এর সাথে যৌথ ভাবে চিকিৎসা বিজ্ঞানে নোবেল পুরস্কার।

তথ্যসূত্র 

১৯৩৫-এ জন্ম
জাপানি নোবেল বিজয়ী
জাপানি প্রাণরসায়নবিদ
জীবিত ব্যক্তি
চিকিৎসাবিজ্ঞানে নোবেল পুরস্কার বিজয়ী
পার্পল রিবন পদক প্রাপক
ফরাসি বিজ্ঞান একাডেমির সদস্য
জাপানি উদ্ভাবক
টোকিও বিশ্ববিদ্যালয়ের প্রাক্তন শিক্ষার্থী
লেজিওঁ দনরের নাইট
কিতাব আল-বুলহান

কিতাব আল-বুলহান كتاب البلهان, বা আশ্চর্যসমূহের বই হল ১৪শ এবং ১৫শ-শতাব্দীর একটি আরবি পাণ্ডুলিপি। সেখানে জ্যোতির্বিজ্ঞান, জ্যোতিষশাস্ত্র এবং ভবিষ্যৎ কথনের অনুচ্ছেদ রয়েছে।

গ্যালারি

তথ্যসূত্র

উদ্ধৃতি

উৎস

বহিঃসংযোগ 
https://digital.bodleian.ox.ac.uk/inquire/p/79736e01-1957-4532-bb75-967d609b2f43

ইসলামী আলোকিত পান্ডুলিপি
জ্যোতির্বিদ্যা পাঠ্য
১৪শ-শতাব্দীর আলোকিত পাণ্ডুলিপি
১৫শ-শতাব্দীর আলোকিত পাণ্ডুলিপি
মধ্যযুগীয় আরবি সাহিত্য
আরব্য পুরাণ
ইন্দিরা মজুমদার

ইন্দিরা মজুমদার (১৮৯৯ — ৭ ফেব্রুয়ারি ১৯৮৬) একজন ব্রিটিশ বিরোধী স্বাধীনতা আন্দোলনকারী ও গান্ধীবাদী সমাজকর্মী।

অবদান 
শ্রীমতী ইন্দিরা মজুমদার প্রথম জীবনে বিপ্লবী রাসবিহারী বসুর নেতৃত্বে স্বাধীনতা আন্দোলনে যোগদান করেন। ১৯২১ খ্রিষ্টাব্দে এবং তার পরেও একাধিকবার কারাদন্ডে দণ্ডিত হয়েছেন। মহাত্মা গাঁধীর আদর্শে খাদি আন্দোলনের সাথেও যুক্ত ছিলেন তিনি। ওড়িশার চিল্কার কাছে টলস্টয় আশ্রমের দায়িত্ব নিয়ে সামাজিক কাজ করতেন। তিনি উত্তর চব্বিশ পরগণা জেলায়, উত্তর দমদম বিদ্যাপীঠ নামক স্কুলটির প্রতিষ্ঠাতা। ১৯৫৮ সালে তিনি স্কুলটির প্রতিষ্ঠা করেছিলেন।

মৃত্যু 
৭ ফেব্রুয়ারি ১৯৮৬ খ্রিষ্টাব্দে মারা যান ইন্দিরা মজুমদার।

তথ্যসূত্র 

১৮৯৯-এ জন্ম
১৯৮৬-এ মৃত্যু
বাঙালি বিপ্লবী
নারী বিপ্লবী
রাজনীতিতে ভারতীয় নারী
পশ্চিমবঙ্গের ভারতীয় স্বাধীনতা কর্মী
ভারতীয় নারী স্বাধীনতা কর্মী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
২০শ শতাব্দীর ভারতীয় নারী রাজনীতিবিদ
ভারতীয় বিপ্লবী
ভারতীয় স্বাধীনতার বিপ্লবী আন্দোলন
কারনোসা হয়া

কারনোসা হয়া (বৈজ্ঞানিক নাম:Hoya carnosa) () এপোকিনাসি পরিবারের ট্রপিক্যাল উদ্ভিদ।

বাগান উদ্ভিদ
কারনোসা হয়া হাউসপ্লান্ট হিসেবে বাড়িতে লাগানো হয় নাতিশীতোষ্ণ অঞ্চলে। এরা আদ্রিত হয় এদের আকর্ষণীয় ফুলের জন্য এবং এদের সুগন্ধির জন্য। অনেক কাল্টিভার কে হাউসপ্লান্ট হিসেবে নির্বাচন করা হয় এদের পাতা, ফুলের সৌন্দর্য এবং অপূর্ব সুন্দর রঙের কারণে। তীব্র সুমিষ্ট ঘ্রাণের কারণেও হয়া ইনডোর প্লান্ট হিসেবে লাগানো যায়। এরা উজ্জ্বল আলো পেতে পছন্দ করে কিন্তু অল্প আলোতেও এরা বেঁচে থাকতে পারে। অল্প আলোতে এরা ফুল তৈরি নাও করতে পারে। হয়া নার্সারিতে বিক্রি হয় হাউসপ্লান্ট হিসেবে। হয়া সহজেই বংশবিস্তার করতে পারে গ্রাফটিং এর মাধ্যমে। সাধারণত কাটিং হিসেবেই বেশি বিক্রি হয়।

সম্প্রতি জর্জিয়া ইউনিভারসিটির গবেষণায় দেখা গেছে যে হয়া কারনোসা হয়া খুবই ভালোভাবে indoor environment এর পলিউশন দূর করতে পারে।

ভেষজ ব্যবহার ও বিষক্রিয়া 
বিভিন্ন দেশে এবং বিভিন্ন কালচারে বিশেষ করে পলিনেশিয়ান কালচারে হয়াকে ওষধি গাছ হিসেবে ব্যবহার করা হয়েছে। অস্ট্রেলিয়াতে কিছু হয়া পাওয়া গেছে যারা হাস-মুরগি এবং ভেড়ার জন্য বিষক্রিয়া হয়ে কাজ করেছে।

তথ্যসূত্র

হয়া
কুইন্সল্যান্ডের উদ্ভিদ
মালয়েশিয়ার উদ্ভিদ
জাপানের উদ্ভিদ
মিয়ানমারের উদ্ভিদ
ভিয়েতনামের উদ্ভিদ
চীনের উদ্ভিদ
এশিয়ার উদ্যান উদ্ভিদ
ঘরের উদ্ভিদ
লতা
নীল টেংরাকাঁটা

নীল টেংরাকাঁটা বা নীল হরগজা বা হরকুচ, কটকি (বৈজ্ঞানিক নাম: Acanthus ilicifolius) () বাদাবনের ঝোপ ধরনের গাছ বা গুল্ম। এটি একটি গৌণ বাদাগাছ।

বিবরণ
নীল টেংরাকাঁটার শাখা থেকে বেরোনো ছোট্ট শীষের মাথায় ফুল ফোটে। ফুলের রঙ নীল ও পাতা গাঢ় সবুজ। এদের পাতা খুব শক্ত । হরগজা ফুলে প্রচুর উৎকৃষ্ট মানের মধু হয়। নিজেকে রক্ষা করার জন্য গাছগুলোর পাতার গোড়ায় ও অগ্রভাগে কাঁটা থাকে। হরগজার ফুল থেকে ক্যাপসুলের মতো ফল হয়। এর কাটা অনেক শক্ত।

অন্যান্য গাছ
একান্থাসি পরিবারের অন্যান্য প্রজাতি সাধারণ পরিবেশেও বেড়ে উঠতে পারে। বেড়ে ওঠার পরিবেশ বিবেচনায় একে লালবাদার অন্তর্ভুক্ত করা হয়। লালবাদা মানে হলো উদ্ভিদ-প্রজাতিটি অতিরিক্ত লবণাক্ততায় বেড়ে উঠতে ও টিকে থাকতে পারে। এর কাণ্ড অশক্ত। তাই এ গাছ কিছুটা সোজা হয়ে, লতার মত বা চারপাশে ছড়িয়ে বেড়ে উঠতে পারে। এই গাছ সাধারণত উপকূলীয় হ্রদ, ডোবা, জলাভূমি ও সমুদ্র সৈকতে এ গাছগুলো জন্মায়।

বৈশ্বিক বিস্তৃতি
নীল টেংরাকাঁটা অস্ট্রেলিয়া, বাংলাদেশ, কম্বোডিয়া, চীন, হংকং, ভারত, ইন্দোনেশিয়া, ম্যাকাও, মালয়েশিয়া, পাকিস্তান, সিঙ্গাপুর, শ্রীলঙ্কা, তাইওয়ান, পূর্ব তিমুর, ভিয়েতনাম এবং প্যাসিফিক দ্বীপে পাওয়া যায়।

তথ্যসূত্র 

বাংলাদেশের উদ্ভিদ
ভারতের উদ্ভিদ
পাকিস্তানের উদ্ভিদ
মালয়েশিয়ার উদ্ভিদ
ভিয়েতনামের উদ্ভিদ
ইন্দোনেশিয়ার উদ্ভিদ
চীনের উদ্ভিদ
কম্বোডিয়ার উদ্ভিদ
আইইউসিএন লাল তালিকার ন্যূনতম উদ্বেগজনক প্রজাতি
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ফেওয়া হ্রদ

ফেওয়া হ্রদ নেপালের পোখরা উপত্যকায় অবস্থিত একটি স্বাদুপানির হ্রদ। সারাংকোট এবং কাসিকোট গ্রামের সন্নিকটে এই হ্রদের অবস্থান। প্রাকৃতিক ঝর্ণা এই হ্রদের পানির উৎস হলেও বাধের মাধ্যমে পানি ধরে রাখা হয়, তাই এটি পুরোপুরি প্রাকৃতিক হ্রদ নয়। ফেওয়া হ্রদ নেপালের দ্বিতীয় বৃহত্তম হ্রদ। নেপালের গণ্ডকী অঞ্চলের বৃহত্তম হ্রদ এটি, বেগনাস হ্রদ এর চেয়ে কিছুটা আকারে ছোট। সমুদ্রপৃষ্ঠ থেকে ৭৪২ মিটার উচ্চতায় ফেওয়া হ্রদের অবস্থান। ফেওয়া হ্রদের আকার ৫.২৩ বর্গকিলোমিটার (২ বর্গমাইল)। এর গড় গভীরতা ৮.৬ মিটার (২৮ ফুট) এবং সর্বোচ্চ গভীরতা ২৪ মিটার (৭৯ ফুট)। ফেওয়া হ্রদের সর্বোচ্চ জলধারণ ক্ষমতা ৪৩,০০০,০০০ ঘনমিটার (৩৫,০০০ একর-ফুট)। অন্নপূর্ণা পর্বতশ্রেণী এই হ্রদের উত্তর প্রান্ত থেকে ২৮ কিলোমিটার দূরে অবস্থিত। মাছাপুছারে পর্বতের অপূর্ব প্রতিফলনের জন্য এই হ্রদ বিশেষ জনপ্রিয়। এই হ্রদের একটি দ্বীপে তাল বরাহী মন্দির রয়েছে।

অর্থনীতি

ফেওয়া হ্রদ এবং সংশ্লিষ্ট এলাকা নেপালের পোখারা অঞ্চলের প্রধান পর্যটন আকর্ষণ। ফেওয়া হ্রদের উত্তর প্রান্ত পোখারার পর্যটন অঞ্চল হিসেবে গড়ে উঠেছে। এই এলাকা সাধারণভাবে লেক-সাইড নামে পরিচিত। এখানে পর্যটকদের জন্য হোটে, রেস্তোরা, বারসহ বিভিন্ন সুবিধাদি রয়েছে। ফেওয়া হ্রদের পানিপ্রবাহ দিয়ে বিদ্যুৎ উৎপাদিত হয়। ফেওয়া হ্রদের দক্ষিণ প্রান্ত থেকে ১.৫ কিলোমিটার দূরে বিদ্যুৎ কেন্দ্রটির অবস্থান। এই হ্রদের একটি অংশ বাণিজ্যিকভাবে মৎস্য উৎপাদনে ব্যবহৃত হয়।

পর্যটন আকর্ষণ
তাল বরহী মন্দির: ফেওয়া হ্রদের মাঝখানে একটি দ্বীপের উপরে অবস্থিত তাল বরহী মন্দির। এটি পোখারা অঞ্চলের সবচেয়ে গুরুত্বপূর্ণ ধর্মীয় স্থাপনা। দুইতলা বিশিষ্ট এই মন্দিরটি হিন্দু দেবতা বিষ্ণকে উৎসর্গ করে নির্মিত হয়েছে। সপ্তাহের শনিবারে মন্দিরটি সাধারণ লোকারণ্য হয়।  
বাইদাম: ফেওয়া হ্রদের পূর্ব প্রান্ত বাইদাম নামে পরিচিত। এখানে সুপ্রচুর হোটেল, লজ, রেস্তোরা, বইয়ের দোকান ও স্যুভেনিরের দোকান অবস্থিত। এটি নেপালের অন্যতম জনপ্রিয় পর্যটন আকর্ষণ। পোখারায় আগত পর্যটকরা সাধারণত এখান থেকেই তাদের গন্তব্য শুরু করে।

চিত্রশালা

তথ্যসূত্র

বহিঃসংযোগ

Phewa Lake Environment Awareness and Capacity Building Project
Pokhara Photo Gallery
Phewa Lake, photostory

নেপালের হ্রদ
পোখরা
নেপালে পর্যটন
কাস্কী জেলা
নেপালের পর্যটন
বুড়িগঙ্গা সেতু

বুড়িগঙ্গা সেতু হল বাংলাদেশের বুড়িগঙ্গা নদীর উপর নির্মিত একটি সেতু। এটি প্রথম বুড়িগঙ্গা সেতু হিসাবেও পরিচিত। এটি বাংলাদেশ ও চীন যৌথ ভাবে তৈরি করেছে। সেতুটি ৭২৫ মিটার দীর্ঘ। এই সেতু ঢাকার সঙ্গে কেরানীগঞ্জ উপাজেলাকে যুক্ত করেছে। সেতুটি নির্মাণের ফলে সহজেই কেরানীগঞ্জ উপজেলা ও তার পার্শবর্তী এলাকার মানুষ ঢাকা শহরে প্রবেশ করতে পারছে। এই সেতু ঢাকা-খুলনা মহাসড়কে যুক্ত করেছে।

নির্মাণ
বুড়িগঙ্গা সেতু নির্মাণে বাংলাদেশকে অর্থ সাহায্য দিয়েছে চীন। এই সেতু নির্মাণ শুরু হয় ৮০-এর দশকে এবং শেষ হয় ১৯৮৯ সালে। ওই বছর সেতুর উদ্বোধন হয়। এর পর থেকে সেতুটি ঢাকাবাসীকে পরিসেবা দিচ্ছে।

প্রযুক্তি
সেতুটি চীনা প্রযুক্তিতে নির্মিত হয়েছে। সেতুটি কংক্রিট ও ইস্পাত দিয়ে নির্মিত হয়েছে। এর দৈর্ঘ্য ৭২৫ মিটার। নদী থেকে সেতুটিকে একটি নির্দিষ্ট উচ্চতায় নির্মাণ করা হয়েছে, সদরঘাটে যাত্রীবাহী ও পণ্যবাহী জাহাজ ও লঞ্চ চলাচল স্বাভাবিক রাখার জন্য।

আরো দেখুন
বাংলাদেশ-চীন মৈত্রী সেতু

তথ্যসূত্র

ঢাকার সেতু ও উড়ালসেতু
বাংলাদেশের সড়ক সেতু
বাংলাদেশ-চীন মৈত্রী সেতু
চিক্কাডপল্লি

চিক্কাডপল্লি হায়দ্রাবাদের একটি প্রধান শহরতলী এবং বাণিজ্যিক কেন্দ্র। চিক্কাডপল্লি মুশীরাবাদ, অশোক নগর,  নারায়ণগুড়া ও বাগ লিঙ্গমপল্লি দ্বারা বেষ্টিত।

ইতিহাস 
স্থানীয় বাসিন্দাদের অনুযায়ী চিক্কাডপল্লি নামটি দু'টি তেলুগু শব্দ; চিক্কাড (অর্থাৎ কাদা) ও পল্লি (অর্থাৎ জায়গা) থেকে প্রাপ্ত। যেহেতু চিক্কাডপল্লি একটি নিম্নাঞ্চল এই এলাকাটি সাধারণত কাছাকাছির নালাগুলির থেকে অন্তঃপ্রবাহিত ড্রেন-জলে আসা কাদা দ্বারা জর্জরিত। 

অন্যান্য কিছু স্থানীয়দের অনুযায়ী চিক্কাডপল্লি নামটি cheekatipally (তেলুগুতে অর্থঃ অন্ধকার জায়গা) থেকে উদ্ভূত।

পরিবহণ 
তেলেঙ্গানা রাষ্ট্রীয় রোড পরিবহণ সংস্থা (টিএস​আরটিসি) শহরের সমস্ত অংশে বাস পরিষেবা প্রদান করে থাকে। চিক্কাডপল্লির নিকটতম এমএমটিএস ট্রেন স্টেশন-টি বিদ্যানগর (বা জামিয়া ওস্মানিয়া)-এ অবস্থিত। হায়দ্রাবাদের প্রধান রেল স্টেশন; সেকেন্দ্রাবাদ রেল স্টেশন ৬ কিলোমিটার দূরে এবং রাজীব গান্ধী আন্তর্জাতিক বিমানবন্দর এখান থেকে ২৫ কিলোমিটার দূরে অবস্থিত।
হায়দ্রাবাদ মেট্রোর চিক্কাডপল্লি মেট্রো স্টেশনটি এই অঞ্চলে যাত্রী পরিষেবা প্রদান করে।

সংস্কৃতি 
শহরের সেন্ট্রাল লাইব্রেরি এখানেই অবস্থিত। বিখ্যাত ধার্মিক গায়ক এম. এস. রামারাও এখানে বসবাস করতেন, এবং তাঁর নামে একটি রাস্তার নামকরণ সুন্দারা কাণ্ডা এম. এস. রামারাও লেন করা হয়। 

"ত্যাগারায়া গানসভা"  নামক হায়দ্রাবাদের একটি জনপ্রিয় সাংস্কৃতিক মিলনায়তন চিক্কাডপল্লিতে অবস্থিত। বহু সাংস্কৃতিক ভিত্তিক প্রোগ্রাম তথা মিটিং দৈনন্দিন রূপে এখানে অনুষ্ঠিত হতে দেখা যায়।

প্রভু ভেঙ্কটেশ্বরস্বামী মন্দির চিক্কাডপল্লির একটি অন্যতম প্রাচীনতম ও গুরুত্বপূর্ণ ল্যান্ডমার্ক। এই মন্দিরটির সাথে অনেক কাল জুড়ে ইতিহাস যুক্ত রয়েছে।

বিপুলসংখ্যক সিনেমা হল এখানে অবস্থিত; যেখানে মূলত টলিউড চলচ্চিত্র ইন্ডাস্ট্রির তেলুগু চলচ্চিত্র দেখানো হয়ে থাকে।

গ্যালারি

তথ্যসূত্র 

হায়দ্রাবাদের অঞ্চল
রত্ন পার্ক

রত্ন পার্ক হচ্ছে কেন্দ্রীয় কাঠমান্ডুতে অবস্থিত নেপালের একটি পার্ক। এটা রাজা মহেন্দ্রর স্ত্রী রানী রত্নের নামে নামকরণ করা হয়। এটা শিশুদের জন্য নির্মিত হয়েছিল এবং রত্না, রাজা মহেন্দ্রর দ্বিতীয় রাণীর স্মরণার্থে  নামকরণকৃত। এটি কাঠমান্ডুর কেন্দ্রে রানী পুকুর এবং টুডিখেলের মাঝে অবস্থিত।

তথ্যসূত্র 

কাঠমান্ডু
নেপালের উদ্যান
১৯৬৪-এ নেপালে প্রতিষ্ঠিত
সরযূ গুপ্তা

সরযূ গুপ্তা (১৮৮৮—১৯৪৫) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও পরিবার
সরযূ গুপ্তা ১৮৮৮ সালে ঢাকার বিক্রমপুর এর সোনারং গ্রামে জন্মগ্রহণ করেন। তার পিতার নাম দেবেন্দ্রমোহন সেন ও মাতার নাম কুমুদিনী সেন।

রাজনৈতিক জীবন
১৯২১ সালে অসহযোগ আন্দোলনের সময় মহাত্মা গান্ধীর আদর্শে উদ্বুদ্ধ হন তিনি। মহিলাদের মধ্যে দেশাত্মবোধ জাগ্রত করার জন্য এবং গান্ধীজীর বাণী প্রচার করার লক্ষ্যে ১৯২৪ সালে তিনি আশালতা সেন ও সরমা গুপ্তার মিলে গঠন করেন গেন্ডারিয়া মহিলা সমিতি। এ সমিতির সদস্যরা নিজেরাই দ্রব্য  উৎপন্ন, বিক্রয় ও প্রচারকার্য পরিচালনা করতেন। তিনি স্বদেশী কাজ ও সমাজ সেবামুলক কাজ করেন। ১৯৩০ সালে 'সত্যাগ্রহী সেবিকা দল' এ অন্তর্ভুক্ত হয়ে আইন অমান্য আন্দলনে যুক্ত হন। সেই বছরে নারায়ণগঞ্জে বিদেশী পন্যের দোকানে পিকেটিং করতে গিয়ে গ্রেপ্তার হন। ১৯৩২ সালে ৪ জানুয়ারি গ্রেপ্তারের পড়ে পুনরায় অমান্য আন্দোলন হয় এবং তিনি যোগ দেন।

মৃত্যু
সরযূ গুপ্তা ১৯৪৫ সালে মারা যান।

তথ্যসূত্র 

১৯৪৫-এ মৃত্যু
১৮৮৮-এ জন্ম
রাজনীতিতে বাংলাদেশী নারী
পূর্ব বাংলা থেকে ভারতীয় স্বাধীনতা কর্মী
বাংলাদেশী বিপ্লবী
ঢাকার ব্যক্তি
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
নারী বিপ্লবী
ট্রাফিক পদ্ধতি নির্দেশনা

ট্রাফিক পদ্ধতি নির্দেশনা বলতে ট্রাফিক চলার একটি নির্দিষ্ট নিয়ম-নীতিকে বোঝায় যা অনুসারে কোনো নির্দিষ্ট অঞ্চলের সকল যানবাহন চলাচল করে। সাধারণত দুই ধরনের ট্রাফিক পদ্ধতি লক্ষ করা যায়। একটি হল ডানদিকগামী এবং অপরটি বামদিকগামী
 এটা অত্যাবশ্যকীয় যে যানবাহনগুলো ট্রাফিক চলার নিয়ম-নীতিগুলো মেনে চলে।

একটি সমীক্ষায় দেখা গেছে যে পৃথিবীর মোট জনসংখ্যার দুই-তৃতীয়াংশ (১৬৩ টি দেশ এবং অঞ্চল) ডানদিকের (আরএইচটি) ট্রাফিক পদ্ধতি মেনে চলে। বাকি ৭৬টি দেশ এবং অঞ্চলগুলো বামদিকের (এলএইচটি) ট্রাফিক পদ্ধতি মেনে চলে।

১৯৯০ সালের আগে কানাডা, স্পেন এবং ব্রাজিলের মতো দেশগুলো দেশের বিভিন্ন স্থানে বিভিন্ন নিয়ম চালু রেখেছিলো। এরপর ১৯৯০ সালে অনেক দেশ তাদের আঞ্চলিক প্রথা অনুযায়ী বামদিকের ট্রাফিক পদ্ধতি থেকে ডানদিকের ট্রাফিক পদ্ধতিতে যাওয়া শুরু করে। ১৯১৯ সালের দিকে পৃথিবীর প্রায় ১০৪ টি দেশে বামদিকের ট্রাফিক পদ্ধতি ছিলো। এরপর ১৯১৯-৮৬ সালে ৩৪ টি দেশ তাদের দিক পরিবর্তন করে ফেলে এবং ডানদিকের ট্রাফিক পদ্ধতি অনুসরণ করা শুরু করে। 
অনেকদেশ আবার সড়ক পথে একরকম এবং নদী ও সমুদ্র পথে অন্যরকম পদ্ধতি অনুসরণ করে। সাধারণত "সি কোলিসন" এড়ানোর জন্য অনেক দেশে সমুদ্র পথে ডানদিকের ট্রাফিক পদ্ধতি অনুসরণ করা হয়। আন্তর্জাতিক নিয়মও তাই। একই ব্যাপার আকাশপথের ক্ষেত্রেও। যুক্তরাষ্ট্রের মিলিটারিরা তাই এয়ার্ক্রাফট সবসময় বায়ু এবং সমুদ্রের উভয়ের ডানদিকে চলাচল করতে বলে। 

আবার অনেক দেশে যানবাহন ডানদিকগামী হলেও রেল বামদিকের হয় অথবা যান চলাচল বামদিকগামী হলে রেল চলাচল ডানদিকগামী হয়। চায়না এই পদ্ধতি অনুসরণ করে। তাদের এইরকম করার পিছনে আবার তেমন কোনো বিশেষ কারণ নেই। তবে এখনও বেশির ভাগ দেশে বামদিকগামী ট্রাফিক পদ্ধতিই বেশি সমাদৃত। কারণ মানুষ যখন চলাচল করে তখন তাদের মস্তিষ্কের ডানভাগ বেশি সচল থাকে। তাই বামদিকে ট্রাফিক চলাচলই বেশি নিরাপদ।

বাংলাদেশে গাড়ি চালানোর দিক হলো বামদিক।

তথ্যসূত্র

বহিঃসংযোগ

 যেখানে যেখানে ট্রাফিকের দিকপরিবর্তন হয় সেখানে গুগল ম্যাপের নির্দেশনা। (browser-based), also available as a গুগল আর্থ দিকনির্দেশনা ফাইল (requires গুগল আর্থ)
 The Extraordinary Street Railways of Asunción, Paraguay 

ড্রাইভিং
ট্রাফিক চলাচল
ট্রাফিক নিয়ম-কানুন
ট্রাফিক দিক নির্দেশনা
মোটরযান চালনা
সড়ক পরিবহন
ট্রাফিক আইন
ভোলাহাট রেশম বীজাগার

ভোলাহাট রেশম বীজাগার বাংলাদেশের বৃহত্তম রেশম বীজাগার। এটি বাংলাদেশের রাজশাহী বিভাগের চাঁপাইনবাবগঞ্জ জেলার ভোলাহাট উপজেলায় অবস্থিত।

ইতিহাস
প্রাচীন পাল রাজাদের শাসনামলে ভোলাহাট উপজেলায় রেশম শিল্পের সূত্রপাত হয়। পাকিস্তান সৃষ্টির পর উত্তরবঙ্গে বিশেষ করে ভোলাহাট, নাচোল ও গোমাস্তাপুরের রেশম শিল্প উন্নয়ন ও সম্প্রসারণের লক্ষ্যে ১৯৬১ সালে "ভোলাহাট রেশম বীজাগার" স্থাপন করা হয়। পরবর্তীতে বাংলাদেশ স্বাধীন হওয়ার পর দেশটিতে রেশমের সূতিকাগার হিসেবে পরিচিত ভোলাহাটে ক্রমাগত রেশম চাষ বৃদ্ধি ও রেশম চাষীদের দোরগোড়ায় সেবা পৌছায় দেয়ার জন্য ১৯৮৫ সালে জেলা রেশম সম্প্রসারণ কার্যক্রম শুরু হয়। ভোলাহাট রেশম বীজাগারে এর উপজেলা রেশম সম্প্রসারণ কার্যালয় স্থাপন করা হয়।

অবস্থান
বীজাগারটি চাঁপাইনবাবগঞ্জ জেলার ভোলাহাট উপজেলায় গোপিনাথপুর ও ভোলাহাট মৌজায় অবস্থিত।

আয়তন
ভোলাহাট রেশম বীজাগার আয়তন এবং ধারণক্ষমতার দিক দিয়ে বাংলাদেশের বৃহত্তম রেশম বীজাগার। এর মোট আয়তন ৩৬.৭৯ একর (১১১ বিঘা ১০ কাঠা)। এর মধ্যে আবাদী জমির পরিমাণ ২০.৪৬ একর (৬২ বিঘা) (বুশ, হাইবুশ, লোকাট, হাইকাট ও গাছ জমি) এবং অন্যান্য কাজে ব্যবহৃত জমির পরিমাণ ১৬.৩৩ একর (৪৯ বিঘা ১০ কাঠা)। এর মধ্যে রয়েছে কার্যালয়, বাসভবন, কারিগরি ভবন, রাস্তা, নালানর্দমা, পুকুর, ফুল ও ফলের বাগান এবং বাঁশঝাড়।

ভোলাহাটে রেশম শিল্পের বিকাশ
ভোলাহাট অঞ্চলে রেশম শিল্পের ইতিহাস বহু পুরনো। ভোলাহাট অঞ্চলের রেশম চাষীরা বাংলাদেশের রেশমের শতকরা ৭৫ ভাগ উৎপাদন ও সরবরাহ করে থাকে। ঐতিহাসিক গৌড়ের প্রাচীন ইতিহাস পর্যালোচনা করলে জানা যায় যে, পাল রাজাদের শাসনামলের পর সেন রাজাদের শাসনামলে আইহো, ভোলাহাট, মুচিয়া, নরহাট্রা ব্যতীত বরেন্দ্র অঞ্চলের বাকী এলাকাগুলি থেকে রেশম চাষ উঠে যায়। মুসলিম আমলে গৌড়ের রাজ পরিবার ও রাজন্য বর্গের পোষাক ও শৌখিন বস্ত্র হিসাবে রেশমের চাহিদা দেখা দেয়ায় গৌড় নগরীর আশেপাশে ব্যাপকভাবে রেশম চাষ শুরু হয়। এ সময় রেশমের ব্যাপক চাহিদা ও উৎপাদন যেমন বৃদ্ধি পেয়েছিল, তেমনি রেশম চাষীরাও রেশম হতে প্রচুর আয় করতো। এর ফলে ঐতিহাসিক গৌড় উপকন্ঠে পিয়াসবাড়ী, ভোলাহাট, কালিয়াচক, সুজাপুরসহ বিভিন্ন স্থানে প্রচুর রেশম ও রেশমজাত বস্ত্র উৎপাদিত হত, যা এখনও এ সমস্ত স্থানে অব্যাহত রয়েছে।

ঐতিহাসিকদের মতে মোঘল শাসনামলে "বেংগল সিল্ক" ("বাংলার রেশম") নামে অবিভক্ত বাংলার এ শিল্প ছিল আর্থ-সামাজিক অবস্থানের একটি মাপকাঠি। ব্রিটিশ আমলে বাংলাকে "স্টোরহাউজ অভ সিল্ক" (Store house of silk "রেশমের গুদাম") বলে আখ্যায়িত করা হতো। ঐতিহাসিক কাজী মিছের (বগুড়া) তার রাজশাহীর ইতিহাস গ্রন্থে ভোলাহাটকে "মহানন্দা নদীর তীরে অবস্থিত রেশমের প্রাচীন বন্দর" হিসাবে আখ্যায়িত করেন। ব্রিটিশ ইস্ট ইন্ডিয়া কোম্পানির শাসনামলে ভোলাহাট রেশম বীজাগার গৌড় অঞ্চলের রেশম শিল্পের প্রাণকেন্দ্র হয়ে উঠে। মেসার্স লুইপেইন এন্ড কোম্পানী এখানে রেশম কারখানা স্থাপন করে। উল্লেখ্য যে রাজশাহী ইতিহাস গ্রন্থে যতগুলি রেশম কোম্পানির উৎপাদন তালিকা উল্লিখিত আছে, তার মধ্যে ভোলাহাটস্থ মেসার্স লুইপেইন এন্ড কোম্পানী-র উৎপাদন সবচেয়ে বেশি। ভোলাহাটে কোম্পানিটির ১৯০৪ থেকে ১৯০৭ খ্রিস্টাব্দ পর্যন্ত সময়কালে বাৎসরিক রেশম উৎপাদন ও মূল্য তালিকা নিচে দেওয়া হল।

কার্যাবলী
রেশম চাষ সম্প্রসারণ ও লাভজনক করার লক্ষ্যে এ প্রতিষ্ঠানটি গুরুত্বপূর্ণ অবদান রাখে। এছাড়াও রেশম বীজগুটি উৎপাদন, রোগমুক্ত ডিম উৎপাদন, উন্নত জাতের তুঁত কাটিংস উৎপাদন এবং উন্নত জাতের তুঁত চারা উৎপাদনেও এই প্রতিষ্ঠানটি কাজ করে চলেছে।

কর্মকাণ্ডের বিবরণ

২০১০-২০১৩

২০১৩-২০১৬

তথ্যসূত্র

১৯৬১-এ প্রতিষ্ঠিত
বিষ্ণুপ্রিয়া দেবী

বিষ্ণুপ্রিয়া দেবী (সেপ্টেম্বর ১৯০৮ — ১৭ জুলাই ১৯৮১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও পরিবার
বিষ্ণুপ্রিয়া দেবী ১৯০৮ সালে রাজশাহী জেলার তানোর উপজেলায় জন্মগ্রহণ করেন। তার পিতার নাম মৃত্যুঞ্জয় মৈত্র ও মাতার নাম মনোমহিনী দেবী। তার জন্মের তিনবছর বয়সের মধ্যেই তার পিতা এবং মাতার মৃত্যু হয়। তখন তিনি তার মেজদির কাছে মানুষ হয়ে ওঠেন। ১১ বছর বয়সে সিরাজগঞ্জের যতীন্দ্রনারায়ণ ভট্টাচার্যের সঙ্গে তার বিবাহ হয়। শ্বশুরবাড়ির প্রায় সকলেই স্বদেশীভাবাপন্ন ছিলেন।

রাজনৈতিক জীবন
বিষ্ণুপ্রিয়া দেবীর ১১ বছর বয়সে বিয়ে হয় এবং স্বামীর বাড়ি থেকে স্বদেশ সেবার অনুপ্রেরণা পান। ১৪ বছর বয়সে স্বামী মারা যাবার পরে ১৯৩১ সালে কলকাতায় আসেন এবং লাবণ্যপ্রভা দত্তর সাথে যুক্ত হয়ে কাজ করেন। ১৯৩২ সালে স্বাধীনতা দিবস পালন করার জন্য দলে দলে মেয়েরা পথে নেমেছিল; বিষ্ণুপ্রিয়া দেবী তখন কংগ্রেস নেত্রী লাবণ্যপ্রভা দত্তের কাছে আসেন রাজনৈতিকভাবে যুক্ততার জন্য। তিনি তখন মেয়েদের বেছে বেছে নিয়ে আইন অমান্য করতে পাঠাবার ব্যবস্থা করছিলেন। বিষ্ণুপ্রিয়াও আন্দোলনে যােগদানের অনুমতি চাইলেন। প্রায় ২৫। ২৬টি সত্যাগ্রহীর সঙ্গে শ্ৰদ্ধানন্দ পার্কে তিনি চলে যান আইন অমান্য করে জাতীয় পতাকা উত্তোলন করতে। সেখানেই তিনি গ্রেপ্তার হন এবং তাঁর প্রতি ছয়মাস সশ্রম কারাদণ্ডের আদেশ হয়।

জেল জীবন
প্রেপ্তার হওয়ার পরে হিজল, প্রেসিডেন্সি ও বহরমপুর জেলে তিনি বন্দী ছিলেন। জেলের মধ্যে কল্যাণী দাস, সুলতা কর প্রভৃতির সঙ্গে মিশে তাদের প্রভাবে তিনি বিপ্লবীদলে যােগদান করার সিদ্ধান্ত গ্রহণ করেন। পরে বেরিয়ে এসে তিনি শােভারানী দত্তের সঙ্গে যুগান্তর নামক বিপ্লবী দলে কাজ করেন।

পরবর্তী কাজ
জেল থেকে বাইরে বেরিয়ে এসে বিষ্ণুপ্রিয়া দেবী বি.পি.সি.সি.-র সদস্য নির্বাচিত হন এবং ১৯৪২ থেকে ১৯৪৮ সাল পর্যন্ত কলিকাতায় ২২নং ওয়ার্ড কংগ্রেসের সম্পাদিকা ছিলেন। তা ছাড়া শােভারানী দত্ত নিজে তাঁকে বিপ্লবীদলের কাজ করতে শিক্ষা দেন। রিভলবার আদান-প্রদান করা, লুকিয়ে বিপ্লবীদের সাহায্য করা, তাদের আশ্রয় দেওয়া সবই তিনি শােভারানী দত্তের নির্দেশে করতেন।

মৃত্যু
নানা ধরনের সমাজসেবার কাজ করতেন। এজন্য তিনি ম্যাজিক-ল্যান্টার্ন নিয়ে মালদহ, রাজশাহী, বহরমপুর প্রভৃতি নানা স্থানে ভ্রমণ করেন। এইভাবে জীবনের সার্থকতার সাধনায় তিনি জনসেবার কাজেই নিজেকে ডুবিয়ে রেখেছিলেন। ১৯৮১ সালের ১৭ জুলাই তিনি পরলােকগমন করেন।

তথ্যসূত্র 

১৯০৮-এ জন্ম
১৯৮১-এ মৃত্যু
রাজনীতিতে বাংলাদেশী নারী
বাংলাদেশী বিপ্লবী
২০শ শতাব্দীর হিন্দু
রাজশাহী জেলার ব্যক্তি
ভারতের স্বাধীনতা আন্দোলন
পূর্ব বাংলা থেকে ভারতীয় স্বাধীনতা কর্মী
ভারতবর্ষে ব্রিটিশবিরোধী সশস্ত্র আন্দোলন
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
নারী বিপ্লবী
নিওপালপা ডোনাল্ডট্রাম্পি

নিওপালপা ডোনাল্ডট্রাম্পি মথের নিওপালপা  গণের একটি প্রজাতি যা দক্ষিণ ক্যালিফোর্নিয়া এবং উত্তর মেক্সিকোতে পাওয়া যায়। ২০১৭ সালের জানুয়ারি মাসে এটির প্রথম বর্ণনা দেন কানাডিয়ান বিজ্ঞানী ভেজরিক নাজারি। তিনি এই নামটি নির্বাচন করেন কারণ এর মাথার আবরণ তাকে ডোনাল্ড ট্রাম্পের মাথার কথা মনে করিয়ে দেয় এবং তিনি আশাবাদী ছিলেন যে এটা ক্ষুদ্র অবহেলিত প্রাণীদের পরিচিতি বাড়াবে।

আবিষ্কার
১৯৮৮ সালে ডেলিবর পলভনি প্রথম Neopalpa গণ এবং Neopalpa neonata প্রজাতির বর্ণনা দেন।  এর প্রায় দুই দশক পর নাজারি বোহার্ট এণ্টোমোলোজী জাদুঘর থেকে নমুনাগুলো সংগ্রহ করে পুনরায় পরীক্ষা করেন। তিনি খেয়াল করেন যে কিছু নমুনা ভিন্ন একটি প্রজাতির অন্তর্ভুক্ত। তিনি এই প্রজাতির নাম দেন Neopalpa donaldtrumpi, কেননা এর মাথায় হলুদাভ-সাদা স্তর রয়েছে যা তাকে ডোনাল্ড ট্রাম্পের মাথার চুলের ধরন মনে করিয়ে দেয়।

বর্ণনা

N. donaldtrumpi এর অগ্রডানার উপরের অংশ কমলা-হলুদ তবে ডানার প্রান্তে এবং সামনে ঘন বাদামী দাগ রয়েছে। অগ্রডানার দৈর্ঘ্য   থেকে । পশ্চাৎ ডানা কিছুটা ভোঁতা, প্রান্ত ঘন রং এর। পুরুষ এবং স্ত্রী পোকায় ডানার রং একই। এর এন্টেনা  এর ডানার দৈর্ঘ্যের তিন ভাগের ২ ভাগ এবং এর মাথা হলুদাভ সাদা যার ভিত্তিতে এই মথটির নাম রাখা হয়েছে।  গণের আরেক প্রজাতি N. neonata এর তুলনায় N. donaldtrumpi এর পুং প্রজননতন্ত্র ছোট এবং স্ত্রী প্রজনন তন্ত্রে খুবই ক্ষুদ্র সিটি (setae) রয়েছে।

তথ্যসূত্র 

মথ
উত্তর আমেরিকার মথ
ডোনাল্ড ট্রাম্প
মধ্য আমেরিকার মথ
স্বীকারোক্তি

স্বীকারোক্তি (Confession) হল যে কোনো সময় দেওয়া এমন একধরনের স্বীকৃতি (Admission) বা বক্তব্য যার মাধ্যমে অভিযুক্ত ব্যক্তি নিজের অপরাধ কবুল করে। ভারতীয় সাক্ষ্য আইনে (Indian Evidence Act - 1872) স্বীকারোক্তির সংজ্ঞা না দেওয়া থাকলেও ব্যাখ্যা দেওয়া আছে।

এই আইন (ধারা নং ২৪ - ৩০) অনুযায়ী স্বীকারোক্তি ফৌজদারী মামলায় একটি অতি গুরুত্বপূর্ণ ও সংবেদনশীল বিষয়রূপে চিহ্নিত।

প্রকারভেদ 
১) ফৌজদারী আদালত বা ম্যাজিস্ট্রেটের সম্মুখে দেওয়া স্বীকারোক্তি (Judicial confession)

২) ম্যাজিস্ট্রেট বা আদালতের সম্মুখে ছাড়া অন্য কোথাও দেওয়া স্বীকারোক্তি (Extra judicial confession)

প্রাসঙ্গিক ধারাসমূহ 
সাক্ষ্য আইনের ২৪ নং ধারা : প্রলোভন, হুমকি, প্রতিশ্রুতি দিয়ে আদায় করা স্বীকারোক্তি আদালতের কাছে অপ্রাসঙ্গিক হবে যদি আদালত মনে করেন তা দ্বারা স্বীকারকারী ব্যক্তি কোনো সুবিধা পাবে বা খারাপ কিছু এড়াতে পারবে।

সাক্ষ্য আইনের ২৫ নং ধারা : পুলিশের কাছে প্রদেয় স্বীকারোক্তি অভিযুক্তের বিরুদ্ধে প্রমাণ হিসেবে আনা যাবেনা।

সাক্ষ্য আইনের ২৬ নং ধারা : পুলিশের হেফাজতে থাকা ব্যক্তির স্বীকারোক্তি প্রমাণ হিসেবে আনা যাবেনা, যদিনা তা একজন ম্যাজিস্ট্রেটের সাক্ষাতে দেওয়া হয়

সাক্ষ্য আইনের ২৭ নং ধারা : পুলিশের কাছে অভিযুক্ত ব্যক্তির স্বীকারোক্তি থেকে পাওয়া সংবাদের পরিমানস্বরূপ যে তথ্য আবিষ্কৃত হয় তার সাথে স্বীকারোক্তির সম্পর্ক প্রমাণ করা যাবে।

সাক্ষ্য আইনের ২৮ নং ধারা : প্রলোভন, হুমকি প্রতিশ্রুতি ইত্যাদি দেওয়ার ফলে মনে তার যে প্রভাব পড়ে, সেটা দূর হয়ে যাওয়ার পরে প্রাপ্ত স্বীকারোক্তি প্রাসঙ্গিক হয়।

সাক্ষ্য আইনের ২৯ নং ধারা : অন্যথায় প্রাসঙ্গিক  স্বীকারোক্তি গোপন রাখার প্রতিশ্রুতি ইত্যাদির কারণে অপ্রাসঙ্গিক হবেনা।

সাক্ষ্য আইনের ৩০ নং ধারা : প্রমাণিত স্বীকারোক্তি,  যা স্বীকারকারী ও একই অপরাধে অভিযুক্ত বিচারাধীন অভিযুক্তকে প্রভাবিত করে তখন তা আদালতের বিবেচনায় আসতে পারে।

তথ্যসূত্র 

ভারতের আইন
ভারতীয় সাক্ষ্য আইন
আইন
রবার্ট ব্রুকস ব্রাউন

রবার্ট ব্রুকস ব্রাউন (জন্ম এপ্রিল ১৪, ১৯৫৯) হলেন যুক্তরাষ্ট্র সেনাবাহিনীর একজন চার তারকা জেনারেল। তিনি যুক্তরাষ্ট্র সেনাবাহিনী পেসিফিকের কমান্ডারের দায়িত্ব পালন করেন।
ফেব্রুয়ারি ২০১৪ থেকে এপ্রিল ২০১৪ পর্যন্ত তিনি যুক্তরাষ্ট্র সেনাবাহিনীর সম্মিলিত সামরিক কেন্দ্রের কমান্ডিং জেনেরালের দায়িত্ব পালন করেন।

১৯৭৭ সালে ব্রাউন মিসিগানের নসি পয়েন্টি উচ্চ বিদ্যালয় থেকে পাশ করেন। যুক্তরাষ্ট্র মিলিটারি একাডেমীতে যোগ দেওয়ার আগে তিনি একটি বাস্কেটবল দলে খেলতেন। ১৯৮১ সালে তিনি ইউনাইটেড স্টেটস মিলিটারি একাডেমি থেকে পাশ করেন। এরপর ভার্জিনিয়া বিশ্ববিদ্যালয় থেকে ১৯৮০ এর দশকে তিনি উচ্চতর ডিগ্রি লাভ করেন।

তথ্যসূত্র

১৯৫৯-এ জন্ম
জীবিত ব্যক্তি
লিজিওন অব মেরিট প্রাপক